Robbie Williams: VIP Deluxe Dinner & Show (loppuunvarattu)
2025-09-20 17:00 UTC | Olympiastadion, Bistro Stadion
Robbie Williams Suomeen - esiintyy Helsingin Olympiastadionilla 20.9.2025

Robbie Williams esiintyy Helsingin Olympiastadionilla lauantaina 20.9.2025. Konsertti on osa viihdyttäjäikonin laajaa Euroopan kiertuetta, joka alkaa Edinburghista toukokuussa ja huipentuu Helsingin konserttiin syyskuussa. Konsertin ennakkomyynti alkaa torstaina 14.11. klo 12.00. Ennakkomyyntiin rekisteröityminen on käynnissä tapahtumasivulla: https://allthingslive.fi/event/robbie-williams-live-2025/. Julkinen lipunmyynti alkaa Lippu.fi:ssä perjantaina 15.11. klo 12.00.

"Kiertue tulee olemaan tähän astisista kaikista rohkein. En malta odottaa, että näemme ensi vuonna! Luvassa on kappaleita Better Man -elokuvasta ja myös uutta musiikkia, mutta siitä lisää pian”, Robbie sanoo.

Better Man valkokankailla 24.1.2025
Robbie Williamsin elämästä innoituksensa saanut Better Man -musikaalielokuva saapuu Suomen valkokankaille 24.1.2025. Ohjaaja Michael Gracey (The Greatest Showman) valottaa elokuvassa julkisuuden huippuhetkiä, aallonpohjia ja tietä tähteyteen, innoituksenaan Williamsin elämä ja näkemys itsestään. Robbieta esittää tietokonetehosteilla luotu apina. Elokuvan soundtrack julkaistaan 27.12.

Lukuisia ennätyksiä
Robbie Williamsilla on hallussaan useita ennätyksiä live-esiintymisten osalta, muun muassa Guinnessin maailmanennätys vuoden 2006 maailmankiertueesta, johon hän myi yli 1,6 miljoonaa lippua yhdessä päivässä. Lisäksi hänellä on ennätys legendaaristen Knebworth-konserttien osalta, joihin osallistui kolmena iltana yhteensä 375 000 fania. Tätä ennätystä ei ole koskaan rikottu Isossa-Britanniassa. Heinäkuussa Robbie teki ikonisessa BST Hyde Parkissa Lontoossa kriitikoiden ylistämän ja loppuunmyydyn konsertin.

Robbie Williams on yksi suurimmista kansainvälisistä poptähdistä. Hänen jättihittejään ovat muun muassa Let Me Entertain You, Angels, She’s the One ja Feel. Robbien albumeja on myyty yli 85 miljoonaa ympäri maailmaa ja hänellä on 14 Brittien ykkösalbumia sekä seitsemän singlelistan ykköspaikkaa. Robbie on vastaanottanut 18 Brit Awards -palkintoa, ollut X-Factor-tuomarina sekä tehnyt lukuisia yhteistyöprojekteja musiikin, taiteen, radion, kirjojen, muodin, TV:n ja elokuvan saralla.

Robbie Williams Live 2025
la 20.9.2025
Olympiastadion, Helsinki
Portit klo 17:00

Aikataulu:
17.00 Portit
19.30-20.15 The Lottery Winners
21.00-22.50 Robbie Williams

Liput:
Fanzone (seisova) 249,50 €
Kenttä (seisova) 99,50 €
A6-A12 (K-18): 149,50 €
E4-E10: 149,50 €
A1-A5 (K-18): 129,50 €
E11-E13, G1: 129,50 €
F1-F2, F12-F13, G2-G3, G14-G15: 119,50 €
F3-F11, G4-G13: 109,50 €
F13 (kattamaton): 89,50 €
Pyörätuoli + saattaja: 89,50 €
+ tilausmaksu alk. 2,50 € + 0,65 % tilauksesta

Konserttiin myynnissä myös VIP-paketteja. VIP-lippuja ei toimiteta digitaalisena lippuna Lippu.fi sovellukseen, virallinen tapahtumalippu ja ohjeistus lähetetään asiakkaille noin 1kk ennen tapahtumaa.

Visit event in our website: Tapahtumainfo.fi (https://tapahtumainfo.fi/tapahtuma/2025/09/robbie-williams-vip-deluxe-dinner-show-loppuunvarattu/376789)
